《西园十咏·琴坛》
宋代·吴中复

潇洒琴坛上，贤侯养道情。
无今亦无古，求意不求声。
林邃风初静，云收月乍明。
拂弦成一弄，尘思浩然清。

作者简介：（1011—1098）宋兴国永兴人，字仲庶。吴仲举子。仁宗宝元元年进士。知峨眉县，悉废祠庙，以荐为监察御史，迁殿中侍御史，奏罢宰相梁适、刘沆。改右司谏。历知泽、瀛州及江宁、成德、成都、永兴诸府军。以沮青苗法削一阶，提举玉隆观。起知荆南，复坐事免官。